
PARAULES PRONUNCIADES PER L'ÍL-LM. SR. 


MIQUEL CAMINAL 1 BADIA 


ll-Im. Sr. Miquel Caminal i Badia 


Excel-lentíssim i Magnífic Senyor Rector, 
Digníssima presidència, 
Senyores i senyors, 


És un privilegi i una satisfacció per a mi posar de relleu els mèrits que 
fan mereixedor al professor J. M. Bricall de la investidura de doctor 
honoris causa per la Universitat Rovira i Virgili. He dit mèrits i no 
lloança, i he dit bé perquè les persones que coneixem J. M. Bricall 
sabem de la seva prevenció i incomoditat quan ell és el protagonista 
de l'afalac i de la litúrgia que l'envolta. Independent en el pensar, 
irònic i, a voltes, provocador en el parlar, i enèrgic en el fet, J. M. 
Bricall és de les persones amb les quals no és possible restar indife- 
rent. 


Va néixer el 3 de desembre de 1936, un any doblement significatiu 
en la seva biografia acadèmica i política. La publicació de la General 
Theory of Employment, Interest and Money de John Maynard Reynes 
i l'inici de "la guerra dels tres anys" resultaran fets particularment trans- 
cendents en la vida personal, universitària i pública de J. M. Bricall. 
Reynesianisme i tarradellisme són dos "ismes" que marquen la seva 
personalitat i que tenen les seves arrels en l'estudi d'aquells tràgics 
anys trenta a Catalunya i Europa. 


J. M. Bricall va cursar les llicenciatures de Dret i Economia a la 
Universitat de Barcelona, i va obtenir el grau de doctor en sengles 
titulacions els anys 1968 i 1975, respectivament. Professor d'Econo- 
mia Política i Hisenda Pública a la Facultat de Dret de la Universitat 
de Barcelona des del curs 1959-60, ha seguit una carrera acadèmica 
laberíntica el trajecte de la qual es va trobar, més d'un cop, tallat o 
desviat, bé per l'arbitrarietat de la dictadura, bé per la no menor arbi- 
trarietat de la mà ben visible del mercat de les oposicions. Un mal 
que li va fer el bé de conèixer i ésser professor d'altres centres univer- 
sitaris i d'ensenyament superior fins a l'obtenció de la càtedra d'Eco- 
nomia Política i Hisenda Pública per la Universitat de Barcelona, el 
1981 Ha estat professor de Teoria Econòmica i director del Departa- 
ment d'Economia a l'Escola Superior d'Administració i Direcció d'Em- 
preses, catedràtic contractat a la Universitat Autònoma de Barcelona, 
maitre de conférences associé de la Facultat de Ciències Econòmi- 
ques de la Universitat de Ciències Socials de Grenoble, i catedràtic 
d'Economia Política i Hisenda Pública a la Universitat de les llles Ba- 
lears. 

La formació acadèmica de J. M. Bricall ha tingut l'influent mestrat- 
ge de Josep Lluís Sureda, del qual ha heretat la rellevància metodolò- 
gica que té la història per a la comprensió dels problemes econòmics 
del present, la crítica a la teoria econòmica convencional del neo- 
classicisme i la recuperació, en part, dels clàssics de l'economia polí- 
tica (Smith, Ricardo i Marx), a partir de l'anàlisi crítica del grup d'eco- 
nomistes de l'escola de Cambridge. La redacció del manual Introduc- 
ció a l'economia, publicat en llengua catalana el 1977, reflecteix aques- 
ta influència i, particularment, l'adopció del nou paradigma de l'eco- 
nomia política davant l'economia pura del neoclassicisme. 


En paraules del professor Sureda, escrites en l'excel-lent pròleg a la 
primera edició catalana, i que tenen avui renovada actualitat davant 
la febre monetarista dels anys vuitanta i primers noranta, "la teoria 
convencional era un magatzem de caixes buides o, com diu Galbraith, 
més que d'una ciència es tractava d'un sistema de creences els mo- 
dels teòrics de les quals no servien per atraure l'atenció, sinó per des- 
viar-la, de les questions socialment urgents" l aclaria a continuació: 
"la revitalització de l'economia política enfront de la teoria econòmi- 
ca neoclàssica implica fixar el centre d'interès de l'anàlisi en la pro- 
ducció i en la distribució del producte i no en l'intercanvi, significa 
subratllar la importància de la interdependència en la producció i no 
en els mercats, i advertir que les relacions tècniques i institucionals 
entre sectors productius i classes socials són més importants que les 
decisions dels agents econòmics, consumidors o empreses, agrupats 
segons les funcions que exerceixen en el mercat" 


Vull remarcar que Introducció a l'economia de ). M. Bricall va ser 
escrita i editada originàriament en català, la qual cosa, com diu ell 
mateix, no hauria de comportar cap sorpresa si la història d'aquest 
país hagués estat tan normal com es mereixia, atès que el català és el 
vehicle natural de comunicació científica a Catalunya. Tanmateix, la 
violència exercida sobre la nostra llengua des del 1939 en feia una 
exigència personal. S'han fet diverses edicions d'aquesta obra, tradui- 
da després al castellà, que ha estat un manual d'iniciació als grans 
temes de l'economia política per a un bon nombre de generacions 
universitàries d'estudiants de Dret i de Ciències Econòmiques. Menys 
conegut, però d'igual interès per a la docència universitària, és el seu 
text La planificación económica, que formava part de la col-lecció de 
la biblioteca Salvat, en la qual van aparèixer diverses introduccions 
de gran qualitat sobre temes de ciències socials en els primers anys 
setanta, malauradament no reeditades perquè el benefici editorial ja 
estava fet, i tothom sap que la sensibilitat intel-lectual per a les ques- 
tions socials ha anat quedant substituida per una cultura més crema- 
tística. 


No és possible enumerar en poques paraules la relació de publica- 
cions, llibres i articles que ha anat realitzant J. M. Bricall al llarg de la 
seva vida acadèmica i intel-lectual. Tampoc ho crec necessari. Penso 
que pot ser més atraient destacar aquells trets essencials que emmar- 
quen la seva activitat investigadora. Tres punts de referència delimiten 
la seva manera de fer. En primer lloc, la consideració que l'economis- 
ta ha d'ésser capaç de fer alguna cosa més que ésser observador pas- 
siu del curs i canvi dels cicles econòmics, en segon lloc, la certesa 

que l'anàlisi històrica és imprescindible per comprendre els fenòmens 
econòmics del present i les possibles projeccions de futur, en tercer 
lloc, l'orientació dels pressupostos anteriors a l'objectiu central de la 
seva activitat investigadora i intel-lectual com a economista: l'econo- 
mia de Catalunya i el seu desenvolupament. Aquesta ha estat, també, 
la seva manera d'entendre i de fer país. 


Accepto el risc d'afirmar que un teynesià com J. M. Bricall signaria 
fil per randa les segúents paraules de l'economista de Cambridge, 
escrites a Treatise on money un any després del crac del 29: "Els eco- 
nomistes es proposen una tasca massa fàcil i, alhora, inútil si en els 
períodes tempestuosos, solament poden dir-nos que, quan la tempes- 
ta hagi passat, la mar estarà, altre cop, en calma" Era una crítica bru- 
tal i directa a la teoria tradicional sobre l'automatisme en la consecu- 
ció de l'equilibri malgrat les fluctuacions passatgeres. La gran depres- 
sió, la desocupació subsegúent i la incapacitat del sistema de recupe- 
rar-se per si mateix van demostrar la debilitat de l'economia neoclàs- 
sica. La denominada "revolució teynesiana" prenia el seu lloc i fixava 
una nova teoria general en la ciència econòmica. 


Cal dir que J. M. Bricall ha marcat distàncies amb relació a un 
teynesianisme excessivament ideologitzat i confiat en la capacitat del 
sistema capitalista d'evitar les oscil-lacions cícliques i d'assolir la ple- 
na ocupació per mitjà d'una major intervenció dels poders públics. 
Més d'una vegada ha dit i escrit que convindria rescatar el pensament 
teynesià del domini de la ideologia per introduir-lo en el de la raó. 
D'altra banda, subratlla, aquesta és la funció pròpia de l'economia 
política. 


En diversos articles, publicats principalment a Papers de Seminari, 
ha estudiat la teoria heynesiana bé directament, bé a través de les 
aportacions dels deixebles Piero Sraffa i Joan Robinson. En aquest 
sentit, vull destacar l'anàlisi que fa J. M. Bricall del fenomen de la 
incertesa i de la inversió com a variable independent en el pensament 
de Reynes, així com també de la renovació i crítica dels fonaments de 
l'economia política i, particularment, de l'obra de Ricardo i de Marx, 
per part de Piero Sraffa en relació amb la teoria del valor. Menció 
especial mereix el seu interès per Joan Robinson, sobre la qual ha 
publicat en francès Introduction a l'analyse monétaire, l'abril de 1985, 
i n'ha estudiat les situacions pròpies de l'anàlisi d'equilibri, 
especialment la crítica de les tesis d'Alfred Marshall sobre les posici- 
ons d'equilibri a llarg termini, i la interpretació de l'equilibri a curt 
termini en la teoria general de Reynes. 


La major part d'estudis i treballs d'investigació de J. M. Bricall te- 
nen relació amb l'economia catalana. Ha publicat diversos treballs 
sobre l'economia espanyola i catalana dels anys trenta i, en especial, 
sobre el període de la Guerra Civil. He d'esmentar, principalment, la 
seva investigació sobre la política econòmica i financera de la Gene- 
ralitat en els anys 1936-1939, publicada en dos volums. El primer 
sobre l'evolució i les formes de la producció industrial i el segon so- 
bre el sistema financer. L'objectiu de la recerca era l'estudi de la re- 
conversió i adaptació de la indústria catalana, així com també el seu 
finançament, al fet del canvi revolucionari i de l'establiment de la 
nova economia. 

La confrontació entre fer la guerra per guanyar la revolució o fer la 
revolució per guanyar la guerra va tenir efectes ben directes sobre el 
model econòmic que s'havia d'implantar a la Catalunya republicana. 
El Decret de col-lectivitzacions i control obrer, d'octubre de 1936, i 
els Decrets de S'Agaró, de gener de 1937, més coneguts com el Pla 
Tarradellas, van intentar ésser el marc legal que permetés conciliar les 
posicions confrontades per tal d'assegurar l'adequació de la indústria 
catalana a les necessitats de la guerra i la necessària intervenció pú- 
blica en la política financera. 


Tanmateix, és l'economia del present i del futur la que interessa 
més J. M. Bricall. El passat ha de servir, sobretot, per intentar no repe- 
tir els errors i per aprendre de la memòria històrica. Des del Centre 
d'Estudis de Planificació, del qual fou director d'estudis entre 1969 i 
1977 i, posterioment, entre 1980 i 1986, ha estat autor de treballs 
d'investigació individuals i col-lectius la majoria dels quals han tingut 
l'objectiu comú d'estudiar l'estructura i el desenvolupament de l'eco- 
nomia catalana. Entre d'altres estudis vull remarcar la direcció i re- 
dacció de part de les obres col-lectives Industrialització a Catalunya, 
1960-1977 i Estructura i perspectives de l'economia andorrana. He 
d'esmentar, també, algunes aportacions crítiques al monetarisme do- 
minant en la crisi dels primers vuitanta, com són Notes sobre deman- 
da efectiva i crisi econòmica i La societat sense plena ocupació, pu- 
blicades el 1982 i el 1985, respectivament. 


En arribar aquí és pertinent posar el contrapunt a la trajectòria aca- 
dèmica de J. M. Bricall. la seva activitat pública. Hi ha coneixences 
que marquen, i aquest és el cas de la seva relació amb Josep Tarradellas. 
Des de 1965, quan el va conèixer amb motiu de la investigació del 
doctorat, ha mantingut una estreta fidelitat política i amistat personal 
amb qui fou president de la Generalitat a l'exili i primer president de 
la Generalitat restituida, com a expressió del triomf de la democràcia 
i de l'autonomia en les eleccions de juny de 1977 Secretari general 
de la Presidència entre els anys 1977 i 1979, conseller de Governació 
del Govern de la Generalitat fins el 1980, i diputat al Parlament de 
Catalunya entre els anys 1984 i 1986, J. M. Bricall ha estat i és una de 
les persones més conegudes en la seva identificació amb el 
tarradellisme. És complexa la definició d'aquest catalanisme, com tam- 
bé la d'altres, perquè s'identifica abans amb la personalitat que li dóna 
el nom que en el conjunt d'idees que vol representar. Tanmateix, en 
un petit país com el nostre, la unitat a l'entorn del president, des dels 
temps de Prat de la Riba i de Macià fins els nostres dies, ha estat una 
manera d'afirmar i representar la identitat nacional de Catalunya. La 
unitat, sempre que sigui construida des del pluralisme i no per la im- 
posició, ens fa sentir més forts a l'hora de defensar els nostres drets. 


J. M. Bricall és de les primeres persones que, procedents de l'opo- 
sició democràtica, va fer el salt de la lluita per la llibertat al govern en 
la llibertat. No és el mateix, encara que es complementen. L'ofici de 
governar no s'aprèn en un tancar i obrir d'ulls, com ha escrit Manel 
Ortínez en unes recents memòries. No es tracta, únicament, de saber 
redactar un decret o executar un pressupost. Per això hi ha l'adminis- 
tració. És questió de tenir el sentit de govern. Una figura història ad- 

mirada per Josep Tarradellas i, també, per J. M. Bricall —Charles De 
Gaulle—, no en sabia, d'economia, i tampoc era cap especialista en 
l'administració, però tenia sentit de govern i sabia manar. J. M. Bricall 
també en sap, per bé i per mal. Perquè governar és, també, acceptar el 
risc de poder-se equivocar. 


L'ofici de govern l'ha exercit, sobretot, des del Rectorat de la Uni- 
versitat de Barcelona, entre els anys 1986 i 1994. Penso que no és 
exagerat afirmar que la concepció de govern universitari de J. M. Bricall 
ha estat paradigma d'una època en la qual s'ha produit una real trans- 
formació, quasi diria revolució, de la universitat a Catalunya. Ell, com 
altres rectors, ha cregut allò que la mateixa Llei de reforma università- 
ria diu en el preàmbul la incorporació d'Espanya —i de Catalunya— 
a les societats industrials avançades passa necessàriament per la seva 
plena incorporació al món de la ciència moderna. Alhora, es diu en el 
mateix proemi, "perquè la universitat pugui rendir a la societat allò 
que té dret a exigir d'aquella, a saber, qualitat docent i investigadora, 
caldrà assegurar i garantir les condicions de llibertat i d'autonomia, 
perquè solament en una universitat lliure podrà germinar el pensa- 
ment investigador, que és l'element dinamitzador de la racionalitat 
moderna i d'una societat lliure" 


La llibertat i l'autonomia són la condició sine qua non per a una 
universitat lliure i qualificada, però els recursos humans, financers i 
materials són imprescindibles per fer-les viure. J. M. Bricall, conven- 
çut que el sector públic ha d'ésser capaç no únicament de garantir la 
solidaritat, sinó també l'eficàcia, ha defensat sempre que la legítima 
demanda d'autonomia universitària i del finançament que l'ha de sos- 
tenir ha de tenir la contrapartida d'una gestió competent i flexible. No 
val demanar autonomia i després no exercir-la, acomodant-se a la 
mera i rutinària administració dels recursos. Com ell mateix va dir en 
la darrera obertura del curs 1993-94, "si les universitats han de gesti- 
onar-se racionalment, han de reclamar que la incertesa sobre el futur 
no sigui excessiva", i, alhora, aprovava: "Tots entenem que no es pot 
reclamar sense exposar-ne les raons i després rendir-ne comptes" 


La programació universitària, la política d'ensenyaments i el dret a 
l'autonomia de les universitats a la selecció del professorat, han estat 
temes recurrents en el discurs bricallià, que ha alçat la veu més d'un 
cop quan li ha semblat que la sensibilitat dels poders públics patia 
d'autisme en questions essencials al seu parer. Valgui'n d'exemple els 
seus mots sobre una assignatura pendent, especialment dolorosa: "la 
nostra Biblioteca necessita des de fa 150 anys l'ajut responsable d'un 
Estat que doni als llibres el lloc pressupostari que els pertoca. Però 
sobre això, totes les formes d'aquest Estat i de les seves administraci- 
ons han mostrat una perfecta indiferència" 


Vull donar un relleu especial a un dels trets que ha distingit més la 
seva actuació com a rector: la projecció europea. Ha estat vice-presi- 
dent de la Conferència de Rectors Europeus des de l'any 1989, repre- 
sentant dels rectors espanyols al Comitè Erasmus dependent de la 
Comissió Europea: membre del comitè de redacció de la Carta magna 
universitària, aprovada a Bolonya el setembre de 1988, i membre del 
Comitè Científic de MED-CAMPUS, programa de la comunitat euro- 

pea de cooperació amb els paisos de la Mediterrània que no són mem- 
bres de la Comunitat. Aquests càrrecs i funcions tenen una síntesi 
senzilla: modernitzar la nostra universitat i el nostre país, fer-los em- 
prenedors i competitius, exigeix sortir a fora. Comunicar-se amb els 
altres, no únicament per mostrar qui som, sinó per aprendre de l'altre 
i bastir conjuntament un projecte comú d'universitat europea. 


El ja ex-rector de la Universitat de Barcelona ha merescut el reco- 
neixement en els darrers anys d'altres institucions. Li ha estat conce- 
dit el Premi Humberto Biancamano (1988), les distincions Officier de 
l'Ordre des Palmes Acadèmiques (1989) i Officier de l'Ordre National 
du Merite (1993), i el doctorat honoris causa per la Universitat de 
Sola (Japó, 1990). Recentment, li ha estat atorgada la Creu de Sant 
Jordi (1994) i ha estat aprovada la seva investidura com a doctor ho- 
noris causa per la Universitat de París. 


Intel-lectual universitari i polític emprenedor són dues facetes in- 
destriables de J. M. Bricall. Un intel-lectual prou pragmàtic que no 
s'acontenta amb el saber si no és per poder, un polític prou lúcid com 
per comprendre la ironia d'intel-lectuals no convencionals com el Dr. 
Jaume Vidal i Alcover, i fins i tot per tenir-hi complicitat. Una persona- 
litat, en fi, que malgrat el seu tarannà pessimista posa la intel-ligència 
i l'energia al servei de millorar la realitat. Ell mateix citava el Ricard II, 
dient: "Milord, els savis no es queixen dels dolors presents, sinó que 
fan servir el present per impedir els dolors" 


AJ. M. Bricall li escauen les paraules que escrivia Bertrand Russell, 
un gran intel-lectual i, també, un gran pessimista del segle XX, en la 
postdata de la seva autobiografia: "En el món modern, els pobles són 
infeliços perquè amb frequència ignoren moltes coses i mantenen cos- 
tums, creences i passions que valoren més que la felicitat i, àdhuc, 
que la pròpia vida. He vist moltes persones, en aquesta època tan 
perillosa, que semblen enamorades del sofriment i de la mort, i que 
s'enfaden quan se'ls suggereix l'esperança. Pensen que l'esperança és 
irracional i que, instal-lades en la seva còmoda desesperança, simple- 
ment confronten la realitat. Jo no hi estic d'acord. Conservar l'espe- 
rança en aquest món requereix la nostra intel-ligència i la nostra ener- 
gia" Ben segur que J. M. Bricall diria el mateix en el món trasbalsat 
d'avui, que el filòsof i matemàtic gal-lès no ha arribat a viure ni es va 
imaginar però que sí es temia. 


Rector Magnífic, en la mesura que m'ha estat possible, he exposat 
la vida i l'obra de l'Excm. Senyor J. M. Bricall i Masip. Crec, doncs, 
haver dit suficient perquè, amb la vostra autoritat, li sigui atorgat el 
reconeixement dels seus mèrits. Per tant, Rector Magnífic, us demano 
que us digneu nomenar doctor honoris causa l'Excm. Senyor J. M. 
Bricall i Masip i incorporar-lo a la nostra Universitat. 

DISCURS PRONUNCIAT PEL PROFESSOR DR. 


JOsEP M. BRICALL 1 MASIP 


Professor Dr. Josep M. Bricall i Masip 


Excel-lentíssim i Magnífic Senyor Rector, 
Senyor Secretari d'Estat, 

Senyor Conseller, 

Senyores i senyors, 


Agraeixo molt sincerament a aquesta casa i ben en particular al seu 
rector i amic professor Joan Martí i Castell —i amb ell a tots els amics 
d'aquesta Universitat— l'honor que avui em fan d'acceptar-me de 
company mitjançant la investidura com a doctor honoris causa. Sóc 
personalment molt sensible a l'amistat que m'ha mostrat el professor 
Miquel Caminal en un temps que 


illud amicitiae quondam venerabili numen 
prostat et in quaestu pro meretrice sedet. 


P. Ovipi Nasó, Pòntiques II, 3, 19-20 


Durant uns anys de la seva història, aquestes facultats i escoles han 
estat vinculades a la Universitat de Barcelona, com a rector vaig con- 
viure ben plaentment amb vosaltres i vaig tractar d'aportar-hi una cer- 
ta idea d'Universitat, amb la col-laboració entusiasta i eficient dels 
presidents professors Antoni Gonzàlez Senmartí i Joana Noguera. 


Als qui són partidaris dels silencis, ho són també de parlar tot el 
més franc possible quan les ocasions es presenten. I no cal dir que les 
ocasions es presenten només si un vol. Tanmateix, avui ho hauré de 
fer —i amb molt de gust— a iniciativa d'aquesta Universitat, arrelada 
a les terres que sortosament van trencar una història anterior per ro- 
manitzar-nos. 


1 L'objecte de les reflexions que voldria avui compartir amb vosal- 
tres es refereix a la nostra vida quotidiana. Però això no li garanteix la 
senzillesa. 


L'economia d'aquesta regió del món, d'ençà l'acabament de la se- 
gona guerra, fruí d'un període de raonable estabilitat i d'un creixe- 
ment envejable. Voldria seleccionar dos aspectes d'aquest procés que 
avui està en crisi: els baixos tipus d'interès i l'estat del benestar. 


Abans permeteu-me que previngui sobre dues pràctiques que com 
a universitaris hauríem d'evitar, però que tothom sap que conreem de 


forma sol-lícita. 

Hauríem d'evitar l'amuntegament inútil de coses innecessàries. Dei- 
xeu-m'ho dir de la mà d'un dels economistes més genials. En una 
carta adreçada a T R. Malthus, el 24 de gener de 1817, David Ricardo 
escriu sense embuts —com passa als paisos civilitzats—: "Em sembla 
que una causa major de les nostres diferències d'opinió en els temes 
que hem discutit sovint és que vós sempre reteniu els efectes immedi- 
ats i temporals dels canvis particulars, mentre que jo deixo a part 
aquests efectes immediats i temporals i fixo tota la meva atenció en la 
situació permanent de les coses que en resultaran" Cal excusar sem- 
pre la dolorosa brutalitat de la intel-ligèncial 


La segona pràctica que cal rebutjar és el conformisme. També aquí 
hauré de referir-me a una de les economistes per les quals tinc una 
certa preferència. Escrivia J. Robinson al començament de The 
Production Function and the Theory of Capital: "La funció de produc- 
ció ha estat un poderós instrument de malformació. Ensenyem a l'es- 
tudiant a escriure la funció de producció O - f (L,C), on L és la quan- 
titat de treball, C la quantitat de capital i O una estimació de l'output 
en mercaderies. L'instruim que es presumeix que tots els treballadors 
són iguals per tal de mesurar L en hores de treball-home: li diem algu- 
na cosa sobre el problema del número-índex implicat en escollir una 
unitat d'output, i llavors passem ràpidament al pròxim tema amb l'es- 
perança que no pensarà a preguntar en quines unitats és mesurat C. 
Abans que pugui fer-ho, l'estudiant esdevindrà professor i d'aquesta 
manera els hàbits matussers de pensar són transferits de generació en 
generació" 


2. Fets aquests advertiments —estèticament interessants però pràc- 
ticament inútils, com tots ells— passaré a comentar la questió del 
tipus d'interès. 


Fa deu anys que els tipus d'interès a llarg termini són arreu 
anormalment alts. Els nous fets que es van presentant aconsegueixen 
de variar-los sense que per això mostrin massa entusiasme a descendre. 
En els quatre grans paisos (UR, US, Alemanya i França) el tipus d'inte- 
rès nominal ha estat l'estiu de 1993 el 620, un punt per sobre del 
màxim de la mitjana decennal assolida entre 1800 i 1970. El tipus 
real —tot descomptant la taxa d'inflació— només és un punt i mig per 
sota dels dos decennis de deflació 1871-1880 i 1931-1940. A més — 
i voldria subratllar-ho— la durada de la inflexibilitat dels tipus a la 
baixa és pràcticament inèdita en la història del capitalisme.7 


Ja fa uns anys el VVilson Committee" havia assenyalat que "des del 
punt de vista de la preferència per la liquidesa es considera que els 
tipus d'interès es determinen a curt termini sobretot per la demanda i 
l'oferta de l'estoc de moneda i a llarg termini per la forma com la 
societat escull de mantenir el seu volum d'actius financers. Aquest 
darrer factor es pensa que està influit particularment pel grau d'incer- 
tesa que hi ha en una economia" En correspondència amb això, els 
efectes de la política monetària dels nostres dies als Estats Units sem- 


1 J. Robinson, The Production Function and the Theory of Capital, Collected Economic Papers, 
vol. 2, Blaclavell 1965, pàg. 114-131 

2. P. Ciocca, G. Nardozzi, L'alto prezzo del danaro, Laterza-Bari-Roma 1993, pàg. 3-6. 

3. Committee to Revievv the Functioning of Financial Institutions, HNSO, Londres 1980, pàg. 

blen esvair-se quan es desplacen cap amunt en l'estructura per termi- 
nis dels tipus d'interès, essent doncs d'efectes descriptibles quan in- 
tenta apuntar als tipus a llarg termini. És, en tot cas, entorn del tipus 
nominal de les obligacions que pivota la taxa de rendiment real de les 
accions i, en definitiva, el conjunt de l'activitat econòmica," just a la 
inversa del que preveia VViclssell a la fi del segle passat. 


3. En canvi, l'explicació ortodoxa del tipus d'interès a llarg termini 
persisteix a insistir sobre la seva dependència de l'estalvi i de la inver- 
sió. L'estalvi, per proporcionar fons disponibles en trade-off amb el 
consum i en relació directa amb el tipus d'interès: la inversió, dema- 
nant-los segons la productivitat del capital, i en relació inversa amb el 
tipus d'interès. El tipus d'interès, fenomen per tant real, a llarg termini 
no quedaria afectat per les perturbacions monetàries que transitòria- 
ment poden apujar-lo o abaixar-lo. 


Recentment P Ciocca —responsable d'investigació al Banc d'Itàlia— 
i G. Nardozzi han mostrat" la difícil conciliació dels fets amb aquest 
punt de vista del mainstream de l'anàlisi econòmica. Els tipus reals a 
llarg termini als set grans paisos industrials (G 7) han passat del 2,390 
durant els anys seixanta, al 0,290 durant els anys setanta i al 4,370 de 
1980 al 1992. Però la baixa de la relació estalvi-renda en aquests 
paisos durant els anys vuitanta ha estat només lleugerament més forta 
que la baixa de la taxa inversió-renda durant el mateix període, cosa 
que no autoritza a explicar la puja del tipus d'interès en la mesura 
que aquesta es va produir. A part d'això, l'empitjorament de la balan- 
ça d'operacions corrents en el conjunt del G 7 no ha arribat en vint 
anys a l'190 del producte. 


A més, el més alt interès no troba explicació en un major rendi- 
ment del capital (que ha passat a la indústria de 23,8 els anys seixan- 
ta, al 17,3 els anys setanta i al 13,8 els anys vuitanta) ni en una menor 
dotació de capital físic per persona ocupada al mateix sector (que ha 
crescut seriosament i ininterrompudament durant el període 1960- 
1989). Tampoc es pot atribuir a persistents perturbacions monetàries 
de caràcter restrictiu, car el ritme d'expansió de la quantitat de diner 
ha superat el del producte en una desviació ben semblant a la dels 
anys setanta, que mostraren tipus d'interès més baixos. 


4. En realitat les coses són més complicades, i les coses de l'econo- 
mia ho són encara més ja que són pròpies d'éssers humans, sempre 
refractari a l'objectivitat quan es tracta d'assumptes del diner. 


La realització d'una activitat d'inversió per part del sector produc- 
tiu exigeix manllevar. El crèdit aconseguit dóna origen a uns mitjans 
de pagament que retornen al sistema creditici —bancari— amb la 
realització del producte. D'aquesta manera, els agents econòmics per- 
ceben uns ingressos, la part no consumida dels quals pot fer decidir, 
segons el tipus d'interès vigent, de tornar-los al sistema bancari com a 
passius bancaris, d'assumir una part del crèdit aconseguit dels bancs 
i no retornat perquè no s'ha realitzat tot el producte (mitjançant l'ad- 


4. Groupe International de Politique Économique de l'OFCE, Taux d'intérét et chómage, Presses 
de la Fondation Nationale des Sciences Politiques, París 1993, pàg. 15-18. 
5. Op. cit. pàg. 28-33. 

quisició de bons, obligacions o accions, etc.), o bé de conservar-los 
en forma d'actius líquids o diner, sense remuneració. L'elecció entre 
guardar aquest estalvi en forma rendible o en forma líquida depèn del 
tipus actual de l'interès nominal —que és la variable significativa, no 
el tipus real— després de comparar-lo amb la seva evolució futura, 
atès el que els agents suposen que és l'interès "normal" 


Observem que aquest tipus d'interès normal serà més alt o més 
baix segons el grau d'incertesa que a parer dels agents econòmics 
mostri l'evolució de l'economia i oferirà, doncs, una gran rigidesa a 
baixar en moments de desconfiança sobre el futur. Il observem també 
que, en escollir la quantitat d'actius que els agents conserven en for- 
ma de diner, la demanda de liquidesa és l'oferta monetària segons el 
tipus d'interès, com ja va assenyalar N. Raldor. 


Naturalment, la inseguretat del futur, la desconfiança general en la 
inversió, pot fer variar el tipus d'interès i, per tant, desplaçar cap amunt 
la preferència per la liquidesa, fent augmentar el tipus d'interès sense 
que per això hagi variat la política monetària, com Reynes ja havia 
advertit." 


El tipus d'interès nominal reflecteix, doncs, una manca de confian- 
ça sobre el futur que explica que se cerquin actius refugi o s'ajorni la 
col-locació d'actius líquids. Resumint, Reynes considera —contrària- 
ment a J. B. Say— que les decisions de l'estavi no consisteixen a de- 
manar actius per ells mateixos (que fóra la inversió, que així tindria 
assegurada la demanda dels seus rendiments a causa del consum di- 
ferit que implicaria l'estalvi segons el punt de vista ortodox), ans ac- 
tius segons its prospective vield. A més, Reynes fa notar que el tipus 
d'interès del diner no expressa un tipus d'interès natural, determinat 
al món de les magnituds reals de l'economia, ans un "descompte" del 
diner, és a dir, un coeficient que fa iguals sumes diferents de diner 
trameses o rebudes en moments diferents. L'estalviador, per tant, no 
està disposat, o bé no és capaç, a contractar avui compromisos espe- 
cífics forvvard designant quina mena de productes futurs comprarà, 
no hi ha, doncs, mecanismes de mercat que puguin coordinar els 
plans d'inversió d'avui per tal de produir justament aquells béns que 
puguin adaptar-se a les demandes futures de consum dels estalvia- 
dors d'avui." 


En tot cas, el tipus d'interès és un fenomen monetari determinat en 
el mercat financer i un fenomen, per tant, convencional £ És el resul- 
tat de l'acció dels agents econòmics que comparen els rendiments 
actuals dels actius financers i reals i els que ells creuen que seran els 
futurs, disposen del diner que com a time-machine els permet de de- 
cidir quan destinar-lo a aquests actius. 


Però al tipus d'interès s'hi refereixen els empresaris en el moment 
de prendre decisions d'inversió i, naturalment, un tipus alt els dissua- 
dirà. En darrer terme, tot el sistema productiu descansa sobre una 


6. J. M. Xeynes, Teoria general de l'ocupació, l'interès i el diner, Ed. 62, Barcelona 1987 pàg. 
177 

7 P. Davidson, The International Money and the Real VVorld, MacRillan 1982, pàg. 35. 

8. L'expressió convencional és utilitzada, correctament, per P. Ciocca-G. Nardozzi, op.cit., pàg. 
11 i 35-41. 

feble base. En efecte, els mercats monetaris i financers sotmesos g 
conductes que recullen desitjos de liquidesa i de rendibilitat es no- 
dreixen de transaccions de diferent abast i de diferent significació, i 
els tipus d'interès dels diferents títols expressen les motivacions d'es- 
peculació dels agents que hi participen. Tot el sistema productiu des- 
cansa, doncs, sobre els resultats d'operacions molt semblants a les 
d'un casino de joc, segons va fer notar el mateix Xeynes a la Teoria 
general. 


Quan l'economia està en situació permanent d'incertesa sobre el 
futur —com ho és quan està en període de crisi llarga com la que 
travessem des de 1969— difícilment la seva expansió podrà realitzar- 
se sense tensions inflacionistes, i a la inversa, el cost de la seva estabi- 
litat serà la moderació o la incapacitat del creixement. 


Com es pot comprovar, aquest marc analític és d'una generalitza- 
ció heroica. I com tota generalització evita de qualificar una realitat 
—la de les conductes que determinen la situació d'incertesa o de 
confiança— d'una manera unívoca. Són les circumstàncies històri- 
ques, ben diferents, les que a llarg termini expliquen els motius d'aques- 
ta incertesa, les prevencions de les conductes que l'expressen i, per 
tant, l'evolució de la variable "tipus d'interès" en cada període. I és la 
tasca de l'economista d'escatir-ne les més significatives en cada mo- 
ment per explicar el que passa i cercar-hi el remei som ben lluny, 
doncs, del dogmatisme hieràtic de qualsevol ortodòxia. En començar 
m'he referit a l'advertiment de Ricardo per determinar allò que és 
significatiu i descartar el que és secundari. Ara deixeu-me aportar-hi 
el punt de vista de J. R. Hichts: no és que de vegades hi hagi entre els 
economistes diferències teòriques profundes en sentit estricte, el que 
hi ha és diferents judicis sobre el que pràcticament interessa de desta- 
car en cada moment. I aquest és l'objecte —apassionant per alguns— 
de la investigació aplicada. És aquest apassionament el que explicarà 
que normalment aquests alguns estiguin mal retribuits. 


Hem sentit a dir molts cops —amb una insistència avorrida— que 
per abaixar els tipus d'interès cal abaixar la taxa d'inflació, i que unes 
perspectives inflacionistes han d'ésser dominades des de l'autoritat 
monetària amb signes inequívocs de rigor. Però el moment d'incerte- 
sa que vivim no admet solucions ingènues. El 4 de febrer passat Alan 
Greenspan, el president de la Reserva Federal americana, va elevar el 
tipus d'interès a curt termini per deixar clar un missatge de clara vo- 
luntat de control antiinflacionista fins i tot abans que n'arribessin els 
primers signes. Aquesta decisió —assenyala The Economist— hauria 
d'haver tranquil-litzat els mercats financers. No fou així. El mateix The 
Economist recull una de les explicacions que es van donar: els "ente- 
sos" del mercat van suposar que el banc central actuava així perquè 
sabia el que ells encara no sabien: és a dir, que la inflació s'anava a 
accelerar. Però encara la raó que dóna The Economist sobre l'error 
d'aquesta interpretació és més escruixidora: "El coneixement que te- 
nen els banquers centrals sobre el futur de la inflació no és millor de 
la de qualsevol altre: consisteix en hipòtesis basades en estadístiques 
i en models construits en el passat" 


9. "No vvonder they are confused", dins The Economist, 26 de febrer de 1994. 

5. L'anàlisi anterior resulta pertinent especialment en els nostres 
dies i ens pot donar alguna llum sobre la rigidesa a la baixa dels tipus 
d'interès actuals. Seleccionaré tres aspectes particulars de la nostra 
realitat: 


a) La transició de la política econòmica. Transició de la política 
econòmica d'un marc nacional a un de transnacional. Per reduir la 
incertesa dels agents pot actuar la política econòmica, en particular, 
la monetària i la fiscal, però no només elles, també la política laboral 
i la industrial. Aquesta referència —la de les polítiques fiscal, industri- 
al i laboral— ara és difusa i molts governs no encerten a situar-ho 
adequadament en una economia de mercat, cegament convençuts de 
l'eficàcia absoluta del mercat i del tipus d'interès com a expressió 
d'una realitat objectiva. És més, el tipus d'interès ha esdevingut ara un 
mitjà de gestió de la política de canvi, en detriment de la regulació 
econòmica interna. 2 


b) La sofisticació dels mercats monetari i financer. Un "Survey" re- 
cent de The Economist' resumeix la tendència recent dels bancs als 
paisos desenvolupats. És impressionant el canvi operat aquests dar- 
rers anys: el casino, doncs, es va sofisticant. L'estructura de les finan- 
ces s'orienta als mercats més que a la banca, a les relacions de mercat 
més que a una economia d'endeutament (overdraft, en expressió de 
Hicles), on els inversors institucionals representen un paper privilegi- 
at. Si —com assenyalen P Ciocca i G. Nardozzi—l" el cost per al 
finançament a llarg termini de les empreses és més alt en els mercats 
desregulats que en els bancs a causa dels avantatges informatius 
d'aquests darrers, una estructura financera orientada cap als primers 
produeix inevitablement taxes més elevades d'interès. 


Cc) La lliure circulació monetària i de capitals. La lliure circulació 
de la moneda i dels capitals ha creat una nova realitat. Del 1981 al 
1992 el conjunt del crèdit bancari sobre el mercat internacional ha 
passat de 87 a 109 m.m. de dòlars, i les emissions d'accions i obliga- 
cions de 69 a 279 m.m. de dòlars. De 1986 a 1991 el valor d'accions 
estrangeres en mans de residents americans, europeus i japonesos ha 
crescut un 6090. També de 1986 a 1992 el valor de les transaccions 
monetàries a les principals places financeres s'ha triplicat, arribant a 
880 m.m. de dòlars per dia. 


La inexistència d'un ordre monetari internacional amb normes fi- 
xes i estables i el sistema de canvis flexibles afegeixen nous elements 
d'incertesa, un cop Bretton VVoods va començar a entrar en crisi cap 
a mitjan anys setanta. D'altra banda, la política econòmica dels grans 
paisos —US, Alemanya i Japó— no persegueix objectius internacio- 
nalment conciliables, a causa de llurs problemes interns. 


6. La crisi d'aquests anys està afectant seriosament una segona peça 
del funcionament de la nostra societat: l'anomenat estat del benestar. 
És a dir —com deia l'informe Beveridge per a la Gran Bretanya— la 


10. M. Giacobbi, A. M. Gronier, "Monnaie, monnaies", dins Le Monde, París 1994, pàg. 171 i 
187 

11 "Recalled to life. A Survey of international banhing", dins The Economist, 30 d'abril de 1994. 

12. Op. cit., capítol V. 

"garantia d'una renda mínima necessària per subsistir" Atès que el 
creixement del sistema de l'estat de benestar anà acompanyat d'un 
creixement vigorós de la despesa pública per aplicar-la al consum 
col-lectiu i a diferents sistemes de transferència als consumidors, la 
crisi de les finances públiques des dels anys setanta ha conduit una 
dura batalla per la reducció de la seva extensió, al-legant motius de 
caràcter financer i de pèrdua de l'estímul al treball, estímul encara 
inevitable a les nostres societats. 


No tractaré de cap manera de donar un punt de vista polític al 
tema. Crec que deuen haver-hi motius prou raonables per organitzar 
la societat d'una manera o altra. També n'hi deuen haver de més inte- 
ressats que altres. En canvi, el que sí que pot preocupar és que el tema 
no s'abordi amb el rigor necessari. Sense pretendre ésser tan ambi- 
ciós, em permeto avui de proposar-vos algunes reflexions. 


Per començar, el difícil finançament públic del sistema de l'estat 
del benestar coincideix amb un nombre creixent d'aturats. Hauríem 
d'evitar respostes catastrofistes del tipus de considerar "natural" aquesta 
taxa d'atur com a consequència de la rigidesa a la baixa dels salaris, 
també hauríem de fugir de respostes simplistes, com ara que si posessim 
a treballar els aturats podríem obtenir la base imposable suficient per 
a un increment dels ingressos fiscals i una disminució de les transfe- 
rències per atur. 


La primera resposta menysté els efectes que una disminució de la 
relació salari-productivitat pot tenir sobre la demanda. Cal no oblidar 
que els efectes transmissors a través del sistema de preus sobre l'ocu- 
pació i la producció són lents, com a mínim, i insegurs i nuls, normal- 
ment. D'altra banda, l'increment de la demanda exterior només sol 
fer-se notar en economies clarament orientades a l'exportació. 


La segona resposta oblida que les decisions econòmiques en el 
capitalisme tenen uns mecanismes i uns hàbits de conducta que difí- 
cilment poden substituir-se per peces aillades. En altres paraules, el 
procés d'acumulació de capital es fa d'una manera definida que cal 
conèixer i que admet una difícil adaptació a l'extraordinària imagina- 
ció d'alguns éssers de la nostra espècie. 


7 Intentarem d'introduir-nos en el tema amb un esquema simple 
però crec que suficient. Considerem dividida la renda nacional (Y) en 
tres parts: la primera serà la nòmina total de salaris que es satisfan 
durant un període (VV), que equivalen al salari mitjà pel nombre de 
treballadors (VV — vvL): la segona part són les rendes no salarials (be- 
neficis, rendes de la terra, interessos, etc.), que definirem per una cer- 
ta proporció estable de la renda nacional (j) (J — jY): finalment queda 
una resta que és susceptible de passar al govern per assegurar les 
transferències pròpies de l'estat de benestar (R). Com que la renda 
obtinguda durant el període equival al nombre de treballadors per la 
seva productivitat mitjana (1), podem posar: 


YSVVTJAER 
RSL—vvL—jrL ss L fr (1— j) — vvi 

Si ho dividim pel nombre de ciutadans (N), podem obtenir la renda 
possible que pot rebre cada ciutadà per via de transferència. 


Rin (-—j-m 


La transferència possible per habitant disminueix quan disminueix 
la taxa d'activitat de la població (relació de treballadors actius sobre 
el conjunt de la població) i creix amb l'augment de la diferència entre 
productivitat i salari per treballador. Per tant, no hi ha motiu per par- 
lar de crisi en el finançament de l'estat de benestar, a menys que la 
taxa d'activitat baixi de tal manera que no pugui ésser compensada 
per la diferència entre productivitat i salari, a una mateixa proporció 
de les rendes no salarials en el conjunt de la renda nacional. 


La disminució de la relació dels treballadors actius en el conjunt 
de la població pot ésser causada, ja sigui per una disminució de la 
demanda —que deixaria productes per vendre i així contrauria la pro- 
ducció—, ja sigui per una disminució del treball per unitat de produc- 
te. Aquesta disminució del treball per unitat de producte obeeix a dos 
motius: 


a) Una gestió de racionalització a l'interior de les empreses, dismi- 
nuint el nombre de treballadors en la producció, per un mateix volum 
de producció. 


b) Un augment de la relació capital-treball. És a dir, al reemplaça- 
ment de la força de treball per equipament o energia de qualsevol 
classe. 


Hi ha dues explicacions, per tant, a la disminució de la taxa d'acti- 
vitat: descens de demanda i canvi tècnic de producció. 7 


D'altra banda, els augments de productivitat poden ésser-ho preci- 
sament per la segona raó que disminuia la taxa d'activitat —el canvi 
tècnic—, però també per un altre motiu addicional que implica tam- 
bé un canvi tècnic, que és l'augment de la productivitat per economi- 
es d'escala, de manera que l'augment del producte permet de dismi- 
nuir el cost per unitat produida. 


Del conjunt del repertori considerat, apareix que només aquest 
darrer canvi tècnic (economies d'escala) assegura que no hi haurà 
disminució de la demanda (perquè precisament es fa present el pro- 
cés d'expansió de la producció). En els altres casos no s'assegura per 
se que l'augment de productivitat no provoqui desocupació. 


Precisament, als anys que van de 1945 a 1970 —abans de la cri- 
si— el canvi tècnic fou en gran part per economies d'escala. Després, 
durant la llarga crisi, la lluita per una demanda escassa —la famosa 
competitivitat dels nostres polítics— ha esperonat un canvi tècnic que 
ha creat atur no compensat. 


13. P. Sylos-Labini parla respectivament de desocupació teynesiana i desocupació ricardiana. 
Vegeu Progreso tecnico e sviluppo ciclico, Laterza-Bari-Roma 1993, pàg. 193-206. 

Estem entrant en un àmbit que desborda el propòsit i el temps des- 
tinats a aquest acte. Però no em puc estar de dir que la continuitat de 
l'estat del benestar probablement es trobi vinculada —com no podia 
ser d'una altra manera— als aspectes segúents: 


a) Una política interna per facilitar una transformació dels sectors 
econòmics com a consequència dels increments de productivitat i els 
desplaçaments de la mà d'obra. Aquesta política crec que té dos com- 
ponents: una política de flexibilització dels inputs de producció i per 
tant de la força de treball i una política industrial. 


b) Una acció conjunta dels grans paisos per introduir un nou ordre 
monetari internacional que faciliti l'expansió controlada de la deman- 
da, com esdevingué al final de la guerra. 


Deixem-ho aquíl 


8. Els temes que he tractat no són massa distrets. Més aviat enso- 
peixen considerablement. Espero que me'n sabreu excusar. 


Un sistema econòmic —qualsevol d'ells: ara, el capitalisme— com- 
porta unes determinades normes o pautes que entre si s'expressen a 
través de relacions entre variables. Deduir un sistema mecànic basat 
en la natural necessitat d'algunes d'aquestes relacions —en general o 
en alguna economia concreta—, sense procedir-ne a un escrutini acu- 
rat, podria mostrar un grau excessiu de peresa mental. Hi ha una ca- 
pacitat d'actuació i unes línies de política possible després d'un co- 
neixement intencionat i intel-ligent de la realitat econòmica. L'exem- 
ple dels fets del període 1945-1969 n'és una prova. 


Toute notre dignité consiste donc en la pensée. Travaillons donc à bien penser: voilà le 
principe de la morale. 


Pascat, Pensées, 200 

JOAN MARTÍ 1 CASTELL 


RECTOR DE LA UNIVERSITAT 


Excm. i Mgíc. Sr. Joan Martí i Castell 


Rector de la Universitat 


Excelentísimo Senor Secretario de Estado de Universidades e 
Investigación del Ministerio de Educación y Ciencia, 

Honorable Comissionat per a Universitats i Recerca, 

Senyor President del Consell Econòmic, 

Estimats companys i companyes universitaris, 

Digníssimes autoritats, 

Senyores i senyors, 


L'acte solemne d'avui culmina una sessió única que hem dividida en 
tres parts, en què han estat investits els primers —tots ells igualment 
primers— doctors honoris causa de la Universitat Rovira i Virgili. El 
professor Josep Maria Bricall tanca, doncs, la celebració de l'home- 
natge unitari. 


Ell ha estat rector nostre en els moments finals de l'existència dels 
estudis universitaris a Tarragona com a Divisió Setena de la Universi- 
tat de Barcelona. I fins fa molt pocs dies, ha estat exercint aquest càr- 
rec a l'alma mater més antiga i, per tant, de major tradició de Catalunya. 
Al doctor Josep Maria Bricall li tocà, en el seu relativament llarg man- 
dat, de governar-la en l'especial vigilància que l'esperit de democrà- 
cia, de llibertat, de rigor en el compliment dels deures que té la insti- 
tució més important en els estudis superiors, s'apliqués, tot evitant 
que es tendís a les desviacions fàcils del corporativisme professional i 
també d'una múltiple endogàmia, múltiple, en el sentit que no sola- 
ment n'estem amenaçats com a col-lectiu universitari, sinó que ende- 
més, com a comunitat autònoma que, tot i que ha de reaccionar per 
tal que sigui reconeguda la seva idiosincràsia i per tal que siguin recu- 
perats els drets que ens corresponen com a poble històricament cons- 
tituit, ha d'estar amatent, sobretot des de la ciència i la investigació, a 
no caure en l'autocontemplació, en el lament infructífer perquè és 
passiu i perquè no es proposa principalment de demostrar amb fets 
tangibles allò que es vol ésser. Josep Maria Bricall ha practicat sempre 
de manera impecable un modèlic comportament de profund respecte 
a la voluntat expressada majoritàriament, fins i tot quan els resultats a 
què ha conduit la decisió producte de la participació no han estat els 
que ell hauria desitjat. Sempre ha jugat net, en aquest sentit, mai no 
ha questionat la legitimitat inherent en les resolucions emanades dels 
sufragis. Mai no s'ha prestat a vel-leitats amb pretensions de posar-les 
en dubte. Ha estat i és un exemple paradigmàtic de fidelitat al sistema 
pel qual ha apostat. Per la qual cosa, i en mesura proporcional a la 
seva capacitat d'acatament de les voluntats nascudes de la pluralitat 
d'intencions, s'ha mostrat i es mostra sempre particularment circums- 
pecte en tot allò que ha d'ésser transcendent en qualsevol aspecte de 

la vida social. És especialment lloable el seu sentit de responsabilitat 
que mira d'encomanar a tots els qui l'envolten, no fàcilment conven- 
çut de sortir-se'n, més aviat dubtós permanent que serveixin de res els 
tocs d'alerta que preventivament fa amb tots els qui tracta assídua- 
ment o esporàdicament. La libertas que encapçala avui l'escut de la 
Universitat de Barcelona és l'eloquència d'una reivindicació perma- 
nent. 


La pruija del professor Josep Maria Bricall a cridar poc i, en canvi, 
a mirar d'actuar de manera contundent per tal que se'ns conegui i, 
doncs, se'ns reconegui més pels resultats a mostrar que no pas per les 
teories nostàlgiques basades en un passat massa insistentment retret 
amb impotent enyorança, ha provocat que, com passa sovint amb les 
grans ments, no se l'hagi entès prou i gens bé, a l'hora de situar-lo 
ideològicament en el terreny de la lluita per l'autonomia i l'autogo- 
vern. I no seré pas jo qui pretengui ara de mirar de col-locar-lo ade- 
quadament al lloc que li correspon, per damunt de tot, perquè cap 
falta que fa, ja que en definitiva el que decideix el pes específic dels 
qui han tingut i tenen altes responsabilitats són els resultats objectius, 
no fàcilment palpables ni analitzables en la immediatesa, puix que és 
necessari el distanciament que permet parlar de perspectiva històrica 
suficient per a una valoració com cal. Però tampoc no vull provar una 
classificació de la seva figura, en aquest terreny ni en cap altre, per- 
què sé que jo mateix en sortiria malparat: primerament, perquè el 
professor Josep Maria Bricall probablement en quedaria sorprès, fos 
quin fos el meu judici, i segonament perquè, a més, ni hi estaria gens 
d'acord, igualment, fos quin fos el meu judici. 


El tarannà del doctor Bricall, l'ha conduit a exigir-se sempre mires 
raonables ambicioses i llunyanes. Per això pot semblar poc interessat 
per les coses més de casa, si em permet aquesta expressió que em 
temo que més aviat li deu desagradar, aparenta enganyosament que 
no es troba prou a gust aquí, amb els seus conciutadans. El problema 
és tot altre, és que per a Bricall el concepte de conciutadà té unes 
dimensions qualitativament i quantitativament molt distintes de les 
que normalment se li atorga. El seu esperit obert i desitjós de no per- 
dre's res d'important d'allò que s'esdevé en el món l'ha marcat justa- 
ment com el rector de les relacions internacionals, qualificatiu utilizat 
per a definir-lo curiosament tant en sentit positiu com, malèvolament, 
o envejosament, aneu a saber, en sentit negatiu. En el nostre país vi- 
vim una peculiar esquizofrènia caracteritzada per una voluntat de no 
cloure'ns en el perímetre del territori nacional barrejada amb un con- 
tradictori esperit de campanar que s'espanta davant la proposta de 
l'obertura d'horitzons. Bricall no ha renunciat mai a res del seu país, 
però pateix l'ofec de quatre parets estretes i manifesta el rebuig a can- 
tar ininterrompudament les excel-lències incomparables del que som 
i del que fem amb les corals integrades pels qui ignoren què són i què 
fan els qui viuen un xic allunyats de nosaltres. 


A la Universitat de Barcelona, de dimensions esgarrifoses, li costà 
d'entrar dignament en la nova vida democràtica a partir dels anys 
setanta. Tanmateix, la sana crispació dels immediatament anteriors 
anys seixanta hi facilità els canvis relativament revolucionaris en les 
relacions acadèmiques i de la gestió. En els anys vuitanta, durant el 

mandat del professor Josep Maria Bricall, el repte era aparentment 
més fàcil, però en el fons molt més complex per les massa sòlides 
inèrcies a preocupar-nos excessivament de nosaltres mateixos: obrir- 
se a l'exterior, aquesta era aleshores l'exigència ineludible, que havia, 
nogenysmenys, de trobar —que troba encara ara— obstacles desme- 
surats per actituds perillosament egocèntriques. Bricall sabé enten- 
dre, amb lloable clarividència i resolució, que en el món d'avui ni la 
universitat ni cap altra institució, ni encara menys cap nació, no po- 
den arribar a comptar en el concert dels qui marquen els destins de la 
humanitat, si no és mirant enllà de les pròpies fronteres, saltant-les, 
obviant-les. El doctor Bricall ha dut a la pràctica un model d'universi- 
tat que, ultra encaixar amb el projecte de la Unió Europea, harmonit- 
za amb la realitat d'arreu, amb un exemplar sentit de la solidaritat i de 
la contribució mútua entre tots els pobles. 


Es pot estar d'acord o no estar-hi amb el disseny que n'ha fet, "No- 
més faltarial", diria o deu pensar ell mateix. Però no es poden tenir 
dubtes que ha exercit la funció de rector al servei de la planificació 
d'alternatives agosarades en la vida acadèmica en general: en la do- 
cència, en la recerca, en les relacions amb la societat, en les relacions 
amb l'empresa, en les relacions amb les altres universitats. Amb la 
convicció avançada que la migradesa dels recursos de l'administració 
pública ha d'empènyer a cercar-los en l'aportació dels ciutadans en 
sentit ampli. Coincidint o no amb el seu programa, ningú que cone- 
gui a fons la Universitat de Barcelona no pot negar que ha tingut un 
impuls sense precedents amb el mandat de Bricall, que l'ha encimbe- 
llada al costat de les universitats més importants del món. 


Josep Maria Bricall és un home escèptic. Però m'apresso a afegir 
que ho és en el sentit filosòfic més ortodox, i, consegúentment, jo 
diria que més positiu. Malament si un intel-lectual no té predisposició 
natural a ésser escèptici El doctor Bricall creu, en efecte, que la raó 
humana és incapaç de conèixer la veritat, això no obstant, no se'n 
desespera ni se'n meravella. No oblidem que el punt extrem antagò- 
nic d'aquesta certitud es troba en el dogmatisme, doctrina que Bricall 
sempre ha rebutjat com a negació absurda i abominable del lliure 
pensament. L'escepticisme de Bricall s'alinea en les files progressistes 
dels qui queden aclaparats de la veritat i contrarietat d'opinions sobre 
els mateixos problemes. És l'home especialment inclinat al dubte, com 
Montaigne o com Rant o com els corrents renaixentistes. Solament els 
qui se senten incòmodes en l'interrogant permanent, els qui necessi- 
ten aferrar-se en les fàcils i falses veritats blanques o negres, monolíti- 
ques a la fi, confonen el questionament de les idees amb la supèrbia, 
l'orgull o, en un altre sentit, amb una indefinició que no suporten 
perquè exigeixen a la força que hom estigui per o contra de tot, sense 
estadis intermedis. Res més lluny de l'actitud científica i racional. 


El doctor Josep Maria Bricall és la personificació del dubte, i aquest 
tret que el singularitza ha molestat i molesta molts qui l'han tractat. 
Més encara, perquè com que no pot amagar el seu gran bagatge intel- 
lectual: la seva insòlita erudició, una experiència singular, els fa la 
impressió que —com que troben impossible que amb aquestes virtuts 
no s'estigui segur de l'humà i del diví— no pot ésser real el que aca- 
ben considerant una posició volgudament sarcàstica. Josep Maria 

Bricall ha hagut de contestar i de contestar-se davant aquesta incredu- 
litat dels seus interlocutors amb un somriure semànticament equiva- 
lent a "no hi ha res a fer, què hi faremt, deixem-ho córrer" Aquesta és 
una de les expressions de l'acidesa que se li atribueix i, per extensió, 
d'un inventat pessimisme. Bricall no és ni una cosa ni l'altra, ni àcid 
ni pessimista: simplement, no s'ha sentit mai obligat a ésser tampoc 
tot el contrari: dolç i optimista. Ha preferit el camí de la cautela, de 
no refiar-se de les aparences de les persones ni de les coses. Ha triat la 
via metodològica de la reflexió i de la interpretació no immediata i 
superficial. És un home particularment ponderat. Qui coneix el doc- 
tor Bricall, encara que sigui només una mica, sap sens dubte que una 
de les recomanacions que s'autoexigeix és la de carregar-se de raó 
davant qualsevol estratègia que hom es plantegi, frase que hom entén 
Com a propietat seva de pensament i d'expressió i que per a ell no vol 
mai dir necessàriament tenir-la, la raó: el seu sentit d'aquest concepte 
és altament dialèctic i cartesià. 


He dit suara que Bricall és un home escèptic. En la relació de la 
nostra Universitat es mostrà també amb aquesta característica. Dub- 
tava... l passà d'una resistència insistent a separar-la de la Universitat 
de Barcelona a la convicció que era la millor via a seguir. Una con- 
vicció —s'ha de dir— bricalliana, si em permeten l'adjectiu, és a dir, 
una relativa convicció, en què no s'esvaí del tot la inseguretat, que no 
m'estranyaria que encara avui tingués. 


El seu govern de la Universitat de Barcelona fou el motiu del pri- 
mer conflicte que es produí en el si de la Rovira i Virgili, conflicte de 
naixença i general: dels alumnes, del professorat i del personal de 
l'administració i serveis. Era l'estesa negativa a deixar d'ésser Divisió 
Setena. Es creia poc que amb la independència hi sortiríem guanyant, 
i, no ens enganyéssim: des de la perifèria estarem obligats a demos- 
trar contínuament, sense treva, que l'autonomia ens ha d'afavorir, les 
universitats de les metròpolis no cal que provin res. El rector Bricall 
inspirava seguretat, fos quina fos l'opinió respecte al seu govern, i 
d'aquí —entre d'altres motius, com la por al probablement inevitable 
centralisme de Barcelona— les temences entre el nostre col-lectiu. 
Per tant, Bricall fou, malgré lui, el principal culpable —amb perdó— 
de la desconfiança en nosaltres mateixos. 


Però mai no ha deixat de seguir-nos, d'escoltar-nos i de donar-nos, 
no consells, que a això s'hi nega, sinó opinions franques a l'entorn 
dels nostres problemes. Ha estat al nostre costat, fins i tot en les situ- 
acions difícils d'un procés de separació, encara no conclòs, en què, 
amb el realisme que el distingeix i que ha adquirit de la seva experi- 
ència política, ha volgut separar nítidament responsabilitats, per evi- 
tar malentesos que poguessin lesionar les bones relacions. 


És també pel doctor Josep Maria Bricall que la Universitat Rovira i 
Virgili compta d'entrada amb un bagatge que no tenen les altres uni- 
versitats de nova creació i que, en consequència, gaudim d'una ma- 
duresa en tots els àmbits de la vida acadèmica que està molt per da- 
munt del que es pot esperar d'una universitat que tot just té tres anys. 
I per ell tenim aquí l'ensenyament propi i l'Escola d'Enologia, ense- 
nyament i Escola que festejaven altres localitats catalanes. El rector 

Bricall ha estat un impulsor convençut de la necessitat d'incentivar 
aquest tipus de titulació i de proposar-ne ensems una planificació 
adequada. En això ha demostrat de tenir un coneixement profund del 
funcionament de les millors universitats del món i de no conformar-se 
a seguir la rutina de la passivitat. Bricall ha apostat sempre per un 
model d'universitat que estigui lligada fortament en la societat, per 
una raó òbvia per a ell que no s'ha cansat de proclamar: la universitat 
és de la societat i, doncs, l'ha de servir, li ha de retre comptes: no pot 
permetre's els luxes de la falta de rendibilitat, s'ha d'imposar d'ésser 
competitiva i no ha de témer, sinó que ha d'exigir, l'avaluació cons- 
tant des de dins i des de fora. 


Tot el que he dit rememorant el mandat com a rector de la Univer- 
sitat de Barcelona del professor Josep Maria Bricall, malgrat que el 
dignifica notablement, no és mèrit suficient perquè hagi rebut la in- 
vestidura com a doctor honoris causa de la Universitat Rovira i Virgili. 
Ni això, ni tampoc el servei que ha prestat al naixent govern de la 
Generalitat de Catalunya, com a secretari general de la Presidència 
durant els anys 1977 a 1979 i com a conseller de Governació del 
1979 al 1980, o com a diputat del Parlament de Catalunya de l'any 
1984 al 1986. He tingut ocasió de dir i de repetir que aquesta distin- 
ció, la més alta que una universitat pot atorgar als qui no formen part 
directament del seu col-lectiu, ha de recaure sempre en persones que, 
pel seu prestigi en el món de la investigació i de la docència, de la 
ciència i del pensament, honorin la institució, que es beneficia en 
definitiva de poder comptar amb destacats estudiosos i estudioses que 
l'enalteixen universalment. 


l aquest és el cas, indiscutiblement, del professor Josep Maria Bricall. 
Ja hem sentit els mèrits que ha reportat el padrí del nou doctor hono- 
ris causa. El doctor en Dret i en Ciències Econòmiques de la Universi- 
tat de Barcelona Josep Maria Bricall ha estat professor universitari des 
de 1955. Endegà la Facultat de Ciències Econòmiques de la Universi- 
tat Autònoma de Barcelona. És un dels millors coneixedors, si no el 
millor, de l'economia catalana durant la Guerra Civil Espanyola. Ha 
publicat diversos llibres i articles imprescindibles per a qui vulgui in- 
vestigar sobre aquest tema. Ha sabut impulsar una constant renovació 
en la docència i en la recerca universitàries. I, com en el cas dels 
altres primers doctors honoris causa de la nostra Universitat, la Rovira 
i Virgili no és la primera a distingir-lo amb aquest honor. No debades 
el professor Bricall ha intervingut decisivament en la planificació de 
la nova universitat europea i es perfila com el seu més alt representant 
en la Conferència de Rectors Europeus. 


Excelentísimo Senor Elías Fereres, Secretario de Estado de Uni- 
versidades: permítame que, como rector de esta Universidad, le exprese 
mi sincero agradecimiento por haber aceptado mi invitación a 
acompafiarnos en ese solemne acto. Su presencia corrobora sin duda 
alguna la importancia de los méritos de nuestro nuevo doctor honoris 
causa, Josep Maria Bricall. Nos alegramos de que Usted haya querido 
estar con nosotros en tal efemérides. 


Honorable Comissionat per a Universitat i Recerca: us estic igual- 
ment agrait que ens feu costat en la celebració d'aquesta cerimònia, 

com a màxim representant que sou de la nostra institució catalana. 
Ambdós dignifiqueu notablement la decisió presa per la Comissió 
Gestora de la Universitat Rovira i Virgili, a proposta personal meva. 


Doctor Josep Maria Bricall, sigueu benvingut en aquesta casa, els 
fonaments de la qual Vós també heu bastit sòlidament. La Universitat 
Rovira i Virgili, amb l'acte solemne d'avui, torna simbòlicament a ajun- 
tar-se amb els seus orígens naturals, dels quals mai no ha volgut sepa- 
rar-se. 


Tant de bo que siguem capaços d'aprendre del vostre mestratge 
constant en la fidelitat amb nosaltres mateixos: en la sinceritat en l'anà- 
lisi de la realitat, encara que ens resulti molesta i negativa, en la con- 
vicció que servir la ciència i servir la societat en el seu conjunt obliga 
sovint a no tenir commiseració ni pietat, que no fan sinó alimentar un 
sentiment d'autocomplaença que frena lamentablement l'avanç dels 
pobles, del vostre mestratge en la creença que és allò que fem i no 
allò que diem el que ens defineix i per què se'ns coneix. 


Moltes gràciesl 

